  

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΠΡΟΣΛΗΨΗ ΠΡΟΣΩΠΙΚΟΥ**

Η ΑΠΟΣΤΟΛΗ, αστική μη κερδοσκοπική εταιρεία, λειτουργεί, το Κέντρο Ημέρας Ψυχικής Υγείας στη Χίο, το οποίο χρηματοδοτείται από τον τακτικό προϋπολογισμό και εντάσσεται στο πλαίσιο της Πράξης «Εξατομικευμένη παροχή υπηρεσιών ψυχικής υγείας από τον φορέα ΑΠΟΣΤΟΛΗ στην περιφέρεια Σταδιακής Σύγκλισης» του Ε.Π. «Ανάπτυξη Ανθρωπίνου Δυναμικού 2007-2013» στον Άξονα Προτεραιότητας 13 «Εδραίωση της μεταρρύθμισης στον Τομέα Ψυχικής Υγείας, Ανάπτυξη της Α’θμιας Φροντίδας Υγείας και προάσπιση της Δημόσιας Υγείας του πληθυσμού στις 8 περιφέρειες σύγκλισης».

**ΦΥΣΙΚΟ ΑΝΤΙΚΕΙΜΕΝΟ**

Το Κέντρο Ημέρας παρέχει πολύπλευρες υπηρεσίες σε συνανθρώπους μας με ψυχικές διαταραχές, ενώ ταυτόχρονα αποτελεί ένα χώρο συνεύρεσης, δημιουργίας και επικοινωνίας για όλους όσοι χρειάζονται υποστήριξη και ενίσχυση.

Οι επωφελούμενοι και οι οικογένειές τους σε συνεργασία με την διεπιστημονική θεραπευτική ομάδα έχουν τη δυνατότητα να μοιραστούν τις εμπειρίες και τις ανησυχίες τους προκειμένου να αντιμετωπίσουν τις δυσκολίες που συναντούν στην καθημερινότητά τους.

Επιπλέον, το Κέντρο Ημέρας παρέχει συμβουλευτικές υπηρεσίες που απευθύνονται σε άτομα ευπαθών κοινωνικών ομάδων, άτομα που αντιμετωπίζουν οικονομικά, κοινωνικά, επαγγελματικά ή προσωπικά προβλήματα, καθώς και σε παιδιά, γονείς και εφήβους.

**ΕΙΔΙΚΟΤΗΤΑ – ΣΧΕΣΗ ΕΡΓΑΣΙΑΣ**

Για την στελέχωση του προσωπικού του Κέντρου, η Διοίκηση της αμκε ΑΠΟΣΤΟΛΗ καλεί τους υποψηφίους να υποβάλλουν τα βιογραφικά τους για **μία (1) θέση Εργοθεραπευτή** μερικής απασχόλησης.

**ΚΡΙΤΗΡΙΑ**

Οι υποψήφιοι θα πρέπει να πληρούν τα ακόλουθα κριτήρια:

**I.** Επίπεδο εκπαίδευσης

Πτυχίο: Απαιτείται Πτυχίο Ανωτάτης Τεχνολογικής Εκπαίδευσης (Τ.Ε.Ι.)

**II.** Άδεια ασκήσεως επαγγέλματος

**III.** Προϋπηρεσία

Θα συνεκτιμηθεί προϋπηρεσία στην ομάδα στόχου του Κέντρου Ημέρας

**IV.** Συστατικές επιστολές

Θα εκτιμηθούν συστατικές επιστολές

**V.** Γνώση ξένης γλώσσας

Θα εκτιμηθεί γνώση της Αγγλικής γλώσσας

**VI.** Επαρκής γνώση-χρήση Η/Υ

**ΠΡΟΥΠΟΘΕΣΕΙΣ**

Οι υποψήφιοι θα πρέπει να έχουν:

√ Την Ελληνική ιθαγένεια ή ιθαγένεια κράτους – μέλους της Ευρωπαϊκής Ένωσης. Εφόσον ο υποψήφιος έχει ιθαγένεια κράτους – μέλους της Ευρωπαϊκής Ένωσης, πρέπει να απαραίτητα να γνωρίζει την ελληνική γλώσσα στο επίπεδο που προσδιορίζεται και διαπιστώνεται σύμφωνα με την παρ. 4 του άρθρου 28 του Π.Δ. 50/2001 9ΦΕΚ Α 39), όπως έχει τροποποιηθεί και ισχύει κάθε φορά.

√ Εκπληρώσει (αφορά τους άνδρες) τις στρατιωτικές του υποχρεώσεις ή να έχει απαλλαγεί νόμιμα από αυτές, ή εφόσον έχουν αναγνωρισθεί ως αντιρρησίες συνείδησης, να έχουν εκπληρώσει, σύμφωνα με τις ειδικές διατάξεις της στρατολογικής νομοθεσίας, άοπλη θητεία ή εναλλακτική πολιτική κοινωνική υπηρεσία.

**ΕΓΓΡΑΦΑ**

1. Συνοδευτικό σημείωμα στο οποίο να επισημαίνεται επακριβώς η αιτούμενη θέση

2. Βιογραφικό σημείωμα με πλήρη στοιχεία ταυτότητας/διαβατηρίου, διεύθυνση κατοικίας και τηλέφωνα επικοινωνίας.

**ΔΙΑΔΙΚΑΣΙΑ ΕΠΙΛΟΓΗΣ**

Στην επιλογή θα ακολουθηθεί η κάτωθι διαδικασία:

1. Την Πέμπτη 12 Ιουνίου 2015, θα πραγματοποιηθεί προεπιλογή των αιτήσεων.

2. Θα ακολουθήσει η διαδικασία των συνεντεύξεων, όπως αναλυτικά περιγράφονται στην διαδικασία επιλογής προσωπικού της αμκε ΑΠΟΣΤΟΛΗ, αναρτημένη στην ιστοσελίδα του φορέα www.mkoapostoli.gr

3. Μετά την διαδικασία επιλογής θα ανακοινωθεί το όνομα του/ης επιτυχόντος/ούσας.

Επιμέρους δικαιολογητικά θα υποβληθούν όταν ζητηθούν από την αμκε ΑΠΟΣΤΟΛΗ.

Η παρούσα πρόσκληση εκδήλωσης ενδιαφέροντος αναρτάται στο διαδίκτυο μέσω της ιστοσελίδας του φορέα για 15 ημέρες τουλάχιστον καθώς και σε έντυπο τοπικής εμβέλειας ή ηλεκτρονικό μέσο. Η διαδικασία εκδήλωσης ενδιαφέροντος αρχίζει την Πέμπτη 28 Μαΐου 2015. Οι ενδιαφερόμενοι μπορούν να αποστέλλουν τα βιογραφικά τους σημειώματα μέχρι και τη λήξη της διαδικασίας εκδήλωσης ενδιαφέροντος, την Πέμπτη 11 Ιουνίου 2015. Η αποστολή βιογραφικών, μαζί με το συνοδευτικό σημείωμα, θα γίνεται στην διεύθυνση της αμκε ΑΠΟΣΤΟΛΗ, Ήρας 8 & Δέσπως Σέχου 37, 11743 Αθήνα ή στην ηλεκτρονική διεύθυνση n.katsiaras@mkoapostoli.gr.

**ΑΝΤΙΚΕΙΜΕΝΟ ΕΡΓΑΣΙΑΣ**

**ΕΡΓΟΘΕΡΑΠΕΥΤΗΣ**

1. Ο Εργοθεραπευτής είναι υπεύθυνος για την επιλογή δραστηριοτήτων οι οποίες βοηθούν τα άτομα να μάθουν να εμπλέκονται και να ανταπεξέρχονται στην καθημερινή τους ζωή. Οι δραστηριότητες αυτές περιλαμβάνουν δεξιότητες διαχείρισης χρόνου, διαχείρισης προϋπολογισμού, διαχείρισης αγορών, ενασχόλησης με τα οικιακά, χρήσης των Μέσων Μαζικής Μεταφοράς κτλ.
2. Ο Εργοθεραπευτής εργάζεται επίσης με άτομα που αντιμετωπίζουν αλκοολισμό, ναρκωτικά, κατάθλιψη, διατροφικές διαταραχές ή αγχώδεις διαταραχές. Ο απώτερος στόχος του είναι να βοηθήσει τα άτομα να εμπλακούν σε ένα φάσμα έργων που προσφέρουν μια προσωπική ικανοποίηση και κοινωνική προσαρμογή.
3. Είναι επίσης αρμόδιος για την οργάνωση εκδηλώσεων όπως γιορτές, γενέθλια, προβολή ταινιών, εξόδων με εκπαιδευτικό και ψυχαγωγικό χαρακτήρα κ.λπ. σε συνεργασία με την υπόλοιπη Θεραπευτική Ομάδα
4. Αναφέρεται στον Επιστημονικά Υπεύθυνο και ενημερώνει και συνεργάζεται με την Πολυκλαδική Θεραπευτική Ομάδα για θέματα που αφορούν στη δραστηριοποίηση και εκπαίδευση των ψυχικά ασθενών
5. Αξιολογεί μηνιαίως την πορεία των ψυχικά ασθενών που συμμετέχουν σε εκπαιδευτικά προγράμματα. Η Αξιολόγηση και η καταγραφή των δραστηριοτήτων και της πρόοδου ενός ατόμου αποτελεί σημαντικό μέρος της δουλειάς ενός εργοθεραπευτή. Οι ακριβείς καταγραφές είναι απαραίτητες για την αξιολόγηση των ατόμων, για την κοστολόγηση της θεραπείας, καθώς και για την υποβολή εκθέσεων προς ιατρούς και άλλους παρόχους υπηρεσιών υγείας.
6. Καταρτίζει εξαμηνιαία αξιολόγηση πορείας των ασθενών (συμπλήρωση εντύπου αξιολόγησης και αναφοράς)
7. Αποτελεί σταθερό μέλος της Πολυκλαδικής Θεραπευτικής Ομάδας